নিরঞ্জন প্রধান
নিরঞ্জন প্রধান হলেন একজন বিশিষ্ট ভারতীয় বাঙালি চিত্রশিল্পী ও ভাস্কর। বর্তমানকালে বাস্তব সচেতন শিল্পী হিসাবে নিজেকে প্রতিষ্ঠিত করেছেন। তিনি পাঁচ দশক ধরে শিল্পকলা ও ভাস্কর্যের অনন্য কীর্তি স্থাপন করে চলেছেন। তার সৃষ্টি বাংলা তথা দেশের সীমানা ছাড়িয়ে সুদূর বিলেতের বিস্ট্রলে শোভা পাচ্ছে। বিশ শতকে দ্বিতীয় বিশ্বযুদ্ধে ও বাংলার পঞ্চাশের মন্বন্তরে দুর্দশাগ্রস্ত শিল্পজগতে রামকিঙ্কর বেইজের পর দ্বিতীয় প্রজন্মের অন্যতম ভাস্কর হিসাবে সুনাম অর্জন করেছেন তিনি।